Komisijos sprendimas
2001 m. spalio 19 d.
iš dalies keičiantis Sprendimą 95/340/EB, pateikiantį laikiną trečiųjų šalių, iš kurių valstybės narės leidžia importuoti pieną ir pieno pagrindo produktus, sąrašą
(pranešta dokumentu Nr. C(2001) 3125)
(tekstas svarbus EEE)
(2001/743/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 16 d. Tarybos direktyvą 92/46/EEB dėl sveikatos taisyklių, reglamentuojančių žalio ir termiškai apdoroto pieno bei pieno pagrindo produktų gamybą ir jų tiekimą į rinką [1] su paskutiniais pakeitimais, padarytais Austrijos, Suomijos ir Švedijos Stojimo sutartimi [2], ir ypač į jos 23 straipsnio 2 ir 3 dalis,
kadangi:
(1) Komisijos sprendimu 95/340/EB [3] su paskutiniais pakeitimais, padarytais Sprendimu 96/584/EB [4], pateikiamas laikinas trečiųjų šalių, iš kurių valstybės narės leidžia importuoti pieną ir pieno produktus, sąrašas.
(2) Kad būtų užtikrinta tolesnė gyvulių sveikatos būklės apsauga Bendrijoje, po snukio ir nagų ligos protrūkių Urugvajuje būtina oficialiai sustabdyti iš Urugvajaus importuojamą žalią pieną ir pieno produktus, ir vieną kartą pasterizuotą pieną ir pieno produktus.
(3) Po snukio ir nagų ligos protrūkių Argentinoje taip pat būtina oficialiai sustabdyti leidimą iš anksčiau patvirtintos pietinės šalies dalies importuoti vieną kartą pasterizuotą pieną ir pieno produktus, kurie pasterizuoti tik vieną kartą.
(4) Kompetentingos Mauritanijos institucijos kreipėsi su prašymu leisti importuoti į Bendriją tam tikrą pieną ir pieno produktus ir pagal Bendrijos vykdomą misiją paaiškėjus, kad gyvulių sveikatos būklė yra tokia, kad Mauritanija galėtų būti įtraukta į apdoroto pieno ir pieno produktų importuotojų sąrašą, turint omenyje, kad prieš padedant importuoti turi būti susitarta dėl likutinio plano ir įmonių patvirtinimo.
(5) Palanku patikslinti priede esančios lentelės pavadinimus.
(6) Atitinkamai būtina iš dalies keisti Sprendimą 95/340/EB.
(7) Šis sprendimas bus iš naujo svarstomas atsižvelgiant į atitinkamų šalių gyvulių susirgimų aplinkybes.
(8) Šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 95/340/EB priedas pakeičiamas šio sprendimo priedu.
2 straipsnis
Šis sprendimas skirtas valstybėms narėms.
Priimta Briuselyje, 2001 m. spalio 19 d.